अब आप ही भला बताइए यौवन की दहलीज़ पर कदम रखती किस लड़की को दुल्हन बनने की इच्छा नहीं होती? और सजना सँवरना तो उनके स्वाभाविक चरित्र का अहम हिस्सा है। पर इस उमंग के साथ एक तरह की बेचैनी भी तो रहती है। एक अनजान से घर में जाने का डर और नए जीवनसाथी के बारे में उठती तरह तरह की हजारों कल्पनाएँ ! इन भावनाओं को गुलज़ार बड़े ही प्यारे अंदाज में समेटा है इस गीत में। और आशा जी की मीठी आवाज़ में इस गीत को सुनने का अपना अलग ही आनंद है।